**Hurtig mini controller i robust design**

Phoenix Contact lancerer endnu en ny serie af PLC’er, Axiocontrol, hvor den første er AXC 1050. Axiocontrol serien udmærker sig ved at være enkel i brug men udviklet til brug i barske industrielle miljøer.

Til opsætning af lokale stationer kan I/O-modulerne fra Axioline I/O-systemet sættes direkte på PLC’en via den indbyggede Axiobus. Da PLC’en er baseret på et Ethernet interface, som alle PLC’er fra Phoenix Contact, er den simpel at integrere med eksisterende netværk og tilslutte til decentrale I/O via forskellige Ethernet protokoller som TCP/IP, UDP, Modbus/TCP, Profinet.

For at undgå at miste data ved spændingssvigt har man indbygget en UPS, så der er tid til at gemme data på Flashkortet. Disse data indlæses, når spændingen vender tilbage.. Som standard har den en drifttemperatur på -20 til +55 oC. Hvis dette ikke er tilstrækkeligt, findes AXC 1050/XC med udvidet temperaturområde på -40 op til +60 oC og er dermed designet til implementering i meget krævende miljøer.

For yderligere information kontakt Product Manager Per Andersen, pandersen@phoenixcontact.dk.